РЕГЛАМЕНТ (ЕО) № 732/2009 НА КОМИСИЯТА
от 10 август 2009 година
за изменение за сто и единадесети път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на средства и други финансови ресурси по отношение на талибаните в Афганистан (1), и по-специално член 7, параграф 1, първо тире от него,
като има предвид, че:
(1)
Приложение I към Регламент (ЕО) № 881/2002 посочва лицата, групите и образуванията, засегнати от замразяването на средства и икономически ресурси по същия този регламент. В приложението е посочено лицето Uthman Omar Mahmoud.
(2)
На 11 юни 2009 г. Първоинстанционният съд реши (2) да отмени Регламент (ЕО) № 881/2002 по отношение на лицето Omar Mohammed Othman.
(3)
Преди Първоинстанционният съд да постанови решението си Комисията публикува уведомление (3) на вниманието на Uthman Omar Mahmoud с цел да го информира, че Комитетът по санкциите за Ал Кайда и талибаните към ООН е представил основания за включването му в списъка, които ще бъдат съобщени при поискване с цел са му се даде възможност да заяви позицията си по тях. В допълнение с уведомление от 12 юни 2009 г. основанията за включване в списъка са съобщени на Uthman Omar Mahmoud на адреса на неговия адвокат с искане до 14 юли 2009 г. да заяви позицията си.
(4)
Комисията не е получила каквито и да било бележки по основанията за включване в списъка от страна на включеното в списъка лице.
(5)
В изготвения от Комитета по санкциите за Ал Кайда и талибаните към ООН списък на лицата, групите и образуванията, спрямо които се прилага замразяването на финансови средства и икономически ресурси, е включен Uthman Omar Mahmoud.
(6)
С оглед на това Uthman Omar Mahmoud следва да бъде добавен към приложение I.
(7)
Комитетът по санкциите измени идентификационните данни на 24 март 2009 г. Следователно публикуваната информация (4) относно Uthman Omar Mahmoud следва да бъде актуализирана.
(8)
Предвид превантивния характер и целите на замразяването на фондове и икономически ресурси съгласно Регламент (ЕО) № 881/2002 и необходимостта да бъдат защитени законните интереси на икономическите оператори, които са разчитали на законосъобразността на отменения регламент, настоящият регламент следва да се прилага считано от 30 май 2002 г.,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 881/2002 се изменя, както е посочено в приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Той се прилага от 30 май 2002 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 август 2009 година.